EELNÕU

**NARVA LINNAVALITSUS**

**KORRALDUS**

Narva \_\_\_\_­­­­2020 nr \_\_\_\_\_

**„Sisekaitseakadeemia Narva Õppekeskuse“ projekti keskkonnamõju hindamise algatamata jätmine**

1. **ASJAOLUD JA MENETLUSE KÄIK**

10.07.2020. a. ehitisregistri elektroonilise keskkonda laekus kasutusloa taotlus koos ehitusprojektiga Paul Kerese tn 14 kinnistule Sisekaitseakadeemia Narva õppekeskuse kasutusloa saamiseks.

Kasutusloa taotleja: Nordecon AS (10099962), (kontaktisik: Katrin.Ant@nordecon.com, Tartu linn, Tartu linn, Kivi tänav 57-6, 5912 6301)

Ehitusprojekti koostaja: KOLM PLUSS ÜKS OÜ (10418962), (kontaktisik: MARKUS KAASIK, +372 505 9352)

Omanik: Tartu Ülikool (74001073), (kontaktisik: Heiki.Pagel@tu.ee, Tartu Ülikool, Ülikooli 18, 50090 TARTU, +372503 2021)

Vastavalt seletuskirjale käesolev ehitusprojekt („Sisekaitseakadeemia Narva Õppekeskus“, töö nr 245, peaprojekteerija Kolm Pluss Üks OÜ, Suve 2-69, Tallinn 10149) on koostatud Sisekaitseakadeemia (Kase tn 61, 12012 Pirita linnaosa, Tallinn, Harju maakond, äriregistri kood 70004465) tellimusel, Narva Sisekaitseakadeemia hoone rajamiseks ning välisruumi kujundamiseks.

Projekt hõlmab osaliselt P. Kerese tn 14 kinnistut (katastritunnus 51101:006:0206) ning selle lähiala. Projektala hõlmab ca 2,1 ha.

Projekti koostamisel on alusena kasutatud Geoterra OÜ poolt koostatud geodeetilist alusplaani mõõtkavas 1:500, koostatud märtsis 2018, töö nr 37-2018, MTR nr EG10421381-0001.

Olemasoleva haljastuse käsitlemisel on aluseks võetud TajuRuum OÜ poolt aprill-mai 2018 koostatud Narva Sisekaitseakadeemia puittaimestiku haljastuslik hinnang (töö nr 18K81).

Planeeritav ala asub Narvas Kerese linnaosas. Kerese linnaosa moodustavad suures osas nõukogude perioodist pärinevad nelja- või viiekordsed paneelmajad ja tootmishooned raudteeäärsetel aladel. P. Kerese tn 14 kinnistul asub endine Tartu Ülikooli Narva Kolledži õppehoone, mis on alates 2012. aastast seisnud kasutuseta. Uus õppehoone asub ca 1 km kaugusel Vanalinnas.

P. Kerese tn 14 kinnistu piirneb lõunast P. Kerese tänavaga, läänest Kreenholmi tänavaga, idast viiekordsete paneelelamute ja põhjast kahekordsete lasteaia hoonetega, milledest üks on praeguseks suletud. P. Kerese tn 14a kinnistul paikneb Tartu Ülikooli Narva Kolledži ühiselamu. Ca 100 m kaugusel kinnistust asub Energia tn turg. Lähim bussipeatus „Kerese“ asub kinnistu lõunapoolsel küljel Kerese tänaval. Bussipeatus „Kreenholmi 10“ jääb planeeritavast alast ca 200 m kaugusele. Rongi- ja bussijaam asuvad kinnistust ca 1 km kaugusel.

P. Kerese tn 14 kinnistul asub 1964. aastal rajatud 4-korruseline endine kõrgkooli (tehnikumi) hoone koos võimlaga. Kõrgkooliga (tehnikumi) samal ajal rajatud staadioni asukohale projekteeritakse Sisekaitseakadeemia Narva õppekeskuse hoone.

Hetkel on planeeritavale kinnistule juurdepääs autoga P. Kerese tänavalt. Olemasoleva sissepääsu asukoht säilib, aga nihkub 7,5 m ida poole. Jalgsi liiklejatele on juurdepääs tagatud nii P. Kerese tänavalt kui ka Kreenholmi tänavalt. Kinnistuga külgnevate tänavate ääres on kõnnitee mõlemal pool sõiduteed.

Paul Kerese tn 14 (katastritunnusega 51101 :006:0206) krundi sihtotstarve on ühiskondlike ehitiste maa 100%. Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on Paul Kerese tn 14. maakasutuse sihtotstarbeks määratud üldkasutatavate hoonete reservmaa. Kinnistu sihtotstarvet ei muudeta. Paul Kerese tn 14 territooriumil asub 30 583 m3 mahuga neljakorruselise kõrgkooli hoone.

Paul Kerese tn 14 Sisekaitseakadeemia Narva õppehoone ehitamine ei kuulu Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 loetletud tegevuste hulka, mille puhul keskkonnamõju hindamine (edaspidi KMH) on kohustuslik selle vajadust kaalumata.

Antud juhul on tegu „infrastruktuuri ehitamise või kasutamisega“ (KeHJS § 6 lõige 2 p 10) ning vastavalt VV 29.08.2005 määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ §13 p 2 „keskkonnamõju hindamise ja keskkonnajuhtimissüsteemi seaduse § 6 lõikes 1 ning käesolevas määruses nimetamata juhul ühisveevärgi ja -kanalisatsiooni, bussi- ja autoparkide, elurajooni, staadioni, haigla-, ülikooli-, vangla- ning muude samalaadsete projektide arendamine“.

Seega peab otsustaja andma eelhinnangu selle kohta, kas tegevusel on oluline keskkonnamõju vastavalt KeHJS § 6 lõige 2. Sellest tulenevalt sõltub KMH vajadus eelhinnangu tulemusest.

Keskkonnamõju hindamise algatamise või algatamata jätmise kaalutlus põhineb „Sisekaitseakadeemia Narva Õppekeskuse“ projekti keskkonnamõju hindamise eelhinnangul (lisatud korralduse juurde).

Keskkonnamõju hindamise (KMH) läbiviimine antud juhul ei ole vajalik järgmistel põhjustel:

* Paul Kerese tn 14 (katastritunnusega 51101 :006:0206) krundi sihtotstarve on ühiskondlike ehitiste maa 100%. Kavandatud tegevus üldplaneeringut ei muuda.
* Ei avalda negatiivset mõju mõju kaitstavatele loodusobjektidele ega kultuuriväärtustele
* Kavandatava tegevuse mõjupiirkonda ei jää ühtegi puurkaevu. Samuti ei jää mõjupiirkonda voolu- ega seisuveekogusid ehk maaparandussüsteemi. Auto praklas tekkivad reostunud sademevesi puhastatakse õli-liivapüüduris.
* Kavandatava tegevuse mõjupiirkonda ei jää keskkonnaregistri andmetel ühtegi pärandkultuurilist objekti.
* Projektiga ei nähta ka ette tegevusi, mis oluliselt suurendaks liiklusest tingitud õhusaastet. Oluline ebasoodne mõju õhukvaliteedile puudub.
* Kavandatava tegevusega ei kaasne olulisel määral soojuse, kiirguse ega lõhna teket. Vibratsioon võib esineda ehitamisel ning jäätmete teke on seotud põhiliselt ehitustegevusega.
* Piiriülest mõju projektiga kavandatavate tegevustega ei kaasne.
* Projekteeritav hoone ei muuda olemasolevate naaberhoonete valgustingimusi, asudes lähimast korterelamust 30 meetri kaugusel (Energia tn 4).
* Kavandatud tegevusel on positiivne mõju Narva sotsiaalsele ja majanduskeskkonnale

Lähtudes eeltoodust ei põhjusta „Sisekaitseakadeemia Narva Õppekeskuse“ projekti rajamine ning sihtotstarbeline kasutamine antud kohas olulist keskkonnamõju.

KeHJS § 11 lõike 22 kohaselt enne käesoleva seaduse § 6 lõikes 2 nimetatud valdkondade tegevuse ja lõikes 21 viidatud tegevuse keskkonnamõju hindamise vajalikkuse üle otsustamist peab otsustaja küsima seisukohta kõigilt asjaomastelt asutustelt, esitades neile seisukoha võtmiseks eelhinnangu ning keskkonnamõju hindamise algatamise või algatamata jätmise otsuse eelnõu ning lõike 23 käesolevaseaduse § 6 lõikes 2 nimetatud valdkondade tegevuse ja lõikes 21 viidatud tegevuse keskkonnamõju hindamise vajalikkus otsustatakse, lähtudes eelhinnangust ja asjaomase asutuse seisukohast.

Narva Linnavalitsuse Arhitektuuri- ja Linnaplaneerimise Amet saatis Keskkonnaametile, Päästeametile ja Politsei- ja piirivalveametile päringud „Sisekaitseakadeemia Narva Õppekeskuse“ projektiKMH algatamise vajalikkuse kohta.

03.09.2020 kirjaga nr 6-3/20/13612-2 Narva Linnavalitsus Arhitektuuri- ja Linnaplaneerimise Amet sai Keskkonnaametilt vastuse, et „*Lähtudes esitatud materjalidest, olemasolevast olukorrast, kavandatavast tegevusest, lähiümbrusest ning looduslikest tingimustest on Keskkonnaamet seisukohal, et kavandatava tegevusega ei kaasne eeldatavalt olulist keskkonnamõju ning KMH algatamine ei ole vajalik. Seisukoht on antud Keskkonnaameti pädevusse jäävas osas“.* Aga siiski juhib Keskkonnaamet tähelepanu ja palub täpsustada eelhinnangus planeeritava ehitise vee- ja kanalisatsioonilahendust ning täiendada eelhinnangu järeldudte peatükki Keskkonnaministri määruse „Eelhinnangu sisu täpsustatud nõuded“ nr 31 § 5 lg 1 kohaselt.

Eelhinnag on täiendatud vastavalt Keskkonnaameti poolt esitatud märkustele.

1. **ÕIGUSLIKUD ALUSED**
	1. Keskkonnamõju hindamise ja keskkonnajuhtimissüsteemi seaduse (*edaspidi* KeHJS) § 7 lõike 1 kohaselt tegevusluba käesoleva seaduse tähenduses on ehitusluba või ehitise kasutusluba.
	2. KeHJS § 9 kohaselt otsustaja on tegevusloa andja.
	3. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
	4. Vastavalt ehitusseadustiku (edaspidi EhS) § 51 lõikele 1 kasutusloa annab kohaliku omavalitsuse üksus, kui seaduses ei ole sätestatud teisiti.
	5. Narva Linnavalitsuse Arhitektuuri- ja Linnaplaneerimise Ameti põhimääruse § 9 lõike 2 kohaselt jarelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
	6. Vastavalt Narva Linnavalitsuse Arhitektuuri- ja Linnaplaneerimise Ameti põhimääruse § 7 Arhitektuuri- ja planeerimise osakonna põhiülesandeks on projekteerimistingimuste taotluste või ehitusprojektide läbivaatamisel osalemine ja otsuse tegemine keskkonnamõju hindamise algatamise või algatamata jätmise kohta.
2. **OTSUS**

Jätta algatamata Narva Linna P.Kerese tn 14 „Sisekaitseakadeemia Narva Õppekeskuse“ projekti („Sisekaitseakadeemia Narva Õppekeskus“, töö nr 245, peaprojekteerija Kolm Pluss Üks OÜ, Suve 2-69, Tallinn 10149) keskkonnamõju hindamine.

1. **RAKENDUSSÄTTED**
	1. Narva Sisekaitseakadeemia Õppekeskuse „Sisekaitseakadeemia Narva Õppekeskus“ projekti (töö nr 245, peaprojekteerija Kolm Pluss Üks OÜ, Suve 2-69, Tallinn 10149) keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
	2. Korraldus jõustub teatavakstegemisest.
	3. Käesoleva korralduse peale võib esitada Narva Linnavalitsusele vaide haldusmenetluseseaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
	4. Narva Linnavalitsuse Arhitektuuri- ja Linnaplaneerimise Ametil teatada keskkonnamõju hindamise algatamata jätmise otsusest 14 päeva jooksul otsuse tegemisest arvates ametlikus väljaandes Ametlikud Teadaanded, Narva linna veebilehel ja ajalehes, milles Narva linn avaldab oma ametlikke teadaandeid.

Aleksei Jevgrafov Üllar Kaljuste

Linnapea Linnasekretär